Štadión na Sihoti

Štadión na Sihoti je futbalový štadión v meste Trenčín. Nachádza sa v mestskej časti Sihoť, blízko železničnej stanice. Je domácim štadiónom klubu FK AS Trenčín. Štadión elipsovitého tvaru s charakteristickými stožiarmi osvetlenia (tzv. „lízatká“) bol postavený v 60. rokoch 20. storočia. Kapacita štadióna pôvodne presahovala 20 000 divákov, nakoniec bola jeho kapacita okolo 4 300 divákov (4000 miest na sedenie).

Rekonštrukcia 
20. mája 2014 schválili poslanci mestského zastupiteľstva v Trenčíne vyčlenenie 105 000 eur na zbúranie nekrytých tribún mestského futbalového štadióna. Futbalový klub sa pokúsi získať príspevok 2,4 milióna eur od Vlády SR a SFZ, na modernizáciu štadióna na Sihoti.

V stredu 5. novembra 2014 sa začali búracie práce na nekrytých tribúnach štadióna. Počas domácich zápasov AS Trenčín, zostala divákom k dispozícii už iba hlavná tribúna.

Referencie

Externé odkazy 
 O štadióne na oficiálnej stránke klubu AS Trenčín
 Fotky štadióna

Futbalové štadióny na Slovensku
Architektúra z 1960
Stavby v Trenčíne
Šport v Trenčíne
FK AS Trenčín